Source: https://www.alk.sk/reklamacny-poriadok.xhtml
Timestamp: 2020-01-19 00:37:08+00:00
Document Index: 9708322

Matched Legal Cases: ['§ 52', '§ 619', '§ 627', '§ 52', '§ 422', '§ 442', '§ 52']

alk.sk - Reklamačný poriadok
Tento reklamačný poriadok (ďalej ako „Reklamačný poriadok) upravuje postup spoločnosti a.l.k. export-import trade spol. s r.o. so sídlom Slovenská Ľupča 1057, 976 13 Slovenská Ľupča, Slovenská republika, IČO: 31573746, DIČ: 2020452852 zapísaná v Obchodnom registri Okresného súdu Banská Bystrica, oddiel: Sro, vložka č.: 804/S, (ďalej len „Predávajúci") a kupujúceho (ďalej len „Kupujúci") pri uplatňovaní práv vyplývajúcich zo zodpovednosti Predávajúceho za vady tovaru zakúpeného na internetovej stránke www.alk.sk (ďalej ako „alk.sk“) a práva a povinnosti Kupujúceho a Predávajúceho (Predávajúci a Kupujúci spolu ďalej len „Zmluvné strany") s tým súvisiace.
Postup Kupujúceho, ktorý je spotrebiteľom v zmysle § 52 ods. 3 zákona č. 40/1964 Zb. Občiansky zákonník v platnom znení, pri uplatňovaní práv vyplývajúcich zo zodpovednosti Predávajúceho za vady tovaru zakúpeného na alk.sk ako aj úprava práv a povinností Zmluvných strán s tým súvisiacich sa riadi podľa § 619 až § 627 zákona č. 40/1964 Zb. Občiansky zákonník v platnom znení a zákonom č. 250/2007 Z.z. o ochrane spotrebiteľa a o zmene zákona Slovenskej národnej rady č. 372/1990 Zb. o priestupkoch v znení neskorších predpisov.
Postup Kupujúceho, ktorý nie je spotrebiteľom v zmysle § 52 ods. 3 zákona č. 40/1964 Zb. Občiansky zákonník v platnom znení, pri uplatňovaní práv vyplývajúcich zo zodpovednosti Predávajúceho za vady tovaru zakúpeného na alk.sk ako aj úprava práv a povinností Zmluvných strán s tým súvisiacich sa riadi podľa § 422 až § 442 zákona č.513/1991 Zb. Obchodný zákonník v platnom znení.
Reklamačný poriadok je verejne dostupný na alk.sk a v sídle Predávajúceho.
Kupujúci je povinný Predávajúcemu reklamovať vady tovaru zakúpeného na alk.sk bez zbytočného odkladu podľa podmienok uvedených v príslušných ustanoveniach zákona č.513/1991 Zb. Obchodný zákonník v platnom znení a zákona č. 40/1964 Zb. Občiansky zákonník v platnom znení.
Kupujúci si uplatňuje právo vyplývajúce zo zodpovednosti Predávajúceho za vady predaného tovaru podaním reklamácie v záručnej dobe. Na podanie reklamácie môže Kupujúci použiť reklamačný formulár, ktorý je vo formáte PDF na stiahnutie na webovej stránke www.alk.sk.
Kupujúci je povinný uviesť pri reklamácii vady tovaru minimálne nasledujúce údaje:
Identifikácia Kupujúceho, t.j. obchodné meno alebo meno a priezvisko, sídlo resp. adresa
Označenie reklamovaného tovaru a podrobný popis vady na tomto tovare
Ak podanie reklamácie neobsahuje minimálne údaje uvedené v odseku 1 tohto článku reklamačného poriadku alebo k reklamácii nie je priložený doklad o kúpe a prevzatí tovaru (ďalej len „Požadované doklady"), Predávajúci vyzve telefonicky prípadne e-mailom Kupujúceho na doplnenie chýbajúcich údajov alebo priloženie chýbajúcich Požadovaných dokladov.
Ak sa Predávajúcemu nepodarí opakovane telefonicky dovolať Kupujúcemu a/alebo Kupujúci nereaguje na e-mailovú výzvu Predávajúceho do 7 dní od prevzatia reklamácie a/alebo Požadovaných dokladov Predávajúcim, Predávajúci si vyhradzuje právo nepokračovať vo vybavovaní predmetnej reklamácie a tovar bude vrátený na náklady Kupujúceho naspäť Kupujúcemu na adresu uvedenú v podanej reklamácii.
V prípade vrátenia neprevzatej zásielky si Predávajúci v súvislosti s uskladnením tovaru účtuje skladné vo výške 5,00 EUR denne. Momentom zhodnosti alebo prevýšenia ceny skladného a ceny tovaru, sa tovar použije na úhradu nákladov spojených so skladovaním tovaru.
Ak spolu s podaním reklamácie a s Požadovanými dokladmi nie je priložený tovar, ktorý je predmetom reklamácie, Predávajúci si vyhradzuje právo nepokračovať vo vybavovaní predmetnej záležitosti a má sa za to, že Kupujúci nemá v úmysle tovar reklamovať. Predchádzajúca veta platí len v prípade, ak ide o tovar, ktorý je možné poslať poštou. V ostatných prípadoch, nie je povinnosťou Kupujúceho reklamovaný tovar zasielať Predávajúcemu ale tento si je povinný reklamovaný tovar prísť prevziať ku Kupujúcemu za účelom vybavenia reklamácie. Termín prevzatia reklamovaného tovaru dohodnú Predávajúci a Kupujúci vopred.
Predávajúci odporúča Kupujúcemu poistiť tovar, ktorý je posielaný Predávajúcemu za účelom reklamácie. Riziko vzniku škody na tovare, ktorý je predmetom reklamácie znáša Kupujúci až do okamihu prevzatia tohto tovaru Predávajúcim.
Kupujúci je povinný reklamáciu spolu s Požadovanými dokladmi doporučene poslať spolu s tovarom, ktorý je predmetom reklamácie na adresu sídla Predávajúceho. Predávajúci si vyhradzuje právo neprebrať tovar zaslaný Kupujúcim na dobierku.
Na dodaný tovar je Kupujúcemu poskytnutá záručná doba, ktorej dĺžka je uvedená vo Všeobecných obchodných podmienkach. Uplynutím záručnej doby zaniká právo na uplatnenie reklamácie.
Reklamovať je možné len tovar zakúpený u Predávajúceho a úplne zaplatený. Kupujúci je povinný pri reklamácii čo najvýstižnejšie popísať vadu, pre ktorú tovar reklamuje. Vybavenie reklamácie sa vzťahuje len na chyby uvedené v reklamácii.
Za vadu tovaru nemožno považovať zmenu vlastnosti tovaru, ktorá vznikla v priebehu záručnej doby v dôsledku jeho opotrebenia, nesprávneho používania, v dôsledku prirodzených zmien materiálov z ktorých je tovar vyrobený, v dôsledku akéhokoľvek poškodenia Kupujúcim či treťou osobou alebo iného nesprávneho zásahu.
Pri vadách, ktoré nemožno odstrániť a ktoré bránia tomu, aby sa tovar mohol riadne užívať ako tovar bez vád, má Kupujúci právo na výmenu veci alebo odstúpiť od zmluvy a požadovať vrátenie kúpnej ceny.
Ak ide o neodstrániteľné vady, ktoré nebránia riadnemu užívaniu tovaru, má Kupujúci právo na primeranú zľavu z ceny podľa charakteru vady.
Rovnaké práva ako pri vadách, ktoré nemožno odstrániť, má Kupujúci v postavení spotrebiteľa i v prípade, ak oprava vadného tovaru nebola vykonaná v lehote 30 dní od uplatnenia reklamácie.
Rovnaké práva ako pri vadách, ktoré nemožno odstrániť, má Kupujúci, ktorý nie je v postavení spotrebiteľa i v prípade, ak reklamácia vady nebola vybavená žiadnym zo spôsobov uvedenýchv odseku 7 tohto článku reklamačného poriadku v lehote najneskôr do dvoch mesiacov odo dňa uplatnenia reklamácie.
Predávajúci alebo ním poverený zamestnanec alebo iná povinná osoba určená na opravu je povinný vybaviť reklamáciu ihneď, v zložitých prípadoch do troch pracovných dní. Do tejto lehoty sa nezapočítava čas potrebný na odborné posúdenie vady. Vybavenie reklamácie v prípade ak reklamáciu uplatnil Kupujúci v postavení spotrebiteľa, však nesmie trvať dlhšie ako 30 dní. Po uplynutí tejto lehoty má Kupujúci, ktorý je spotrebiteľom v zmysle § 52 ods. 3 zákona č. 40/1964 Zb. Občiansky zákonník v platnom znení, rovnaké práva, ako by išlo o vadu, ktorú nemožno odstrániť.
Predávajúci vydá Kupujúcemu v postavení spotrebiteľa o vybavení reklamácie písomné vyrozumenie najneskôr do 30 dní od dátumu uplatnenia reklamácie, ktoré mu bude zaslané na e-mailovú adresu uvedenú v objednávke reklamovaného tovaru. Kupujúcemu, ktorý nemá postavenie spotrebiteľa vydá Predávajúci vyrozumene o vybavení reklamácie najneskôr do dvoch mesiacov odo dňa uplatnenia reklamácie.
Predávajúci si vyhradzuje právo kedykoľvek zmeniť a/alebo doplniť reklamačný poriadok. Zmeny a/alebo doplnky tohto reklamačného poriadku vstupujú do platnosti dňom ich zverejnenia na alk.sk .
V Slovenskej Ľupči dňa 03.6.2014